મુંબઈ, 30 જુલાઈ : ભારતીય દર્શકોમાં બૉલીવુડ ફિલ્મોનો જેટલો ઇંતેજાર રહે છે, તેટલી જ ઉત્સુકતા હૉલીવુડ ફિલ્મો અંગે પણ હોય છે. ભારતમાં ઘણા એવા લોકો છે કે જે બૉલીવુડ સાથે જ હૉલીવુડ ફિલ્મો જોવાનું પણ પસંદ કરે છે, તો કેટલાક એવા દર્શકો પણ છે કે જેઓ માત્ર અને માત્ર હૉલીવુડ ફિલ્મો જુએ છે, કારણ કે આવા લોકો એમ માને છે કે બૉલીવુડ ફિલ્મો એટલી ઉન્નત કે અદ્યતન નથી હોતી કે જેટલી હૉલીવુડ ફિલ્મો હોય છે.